13. ΠΡΑΞΗ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ. 36 της 13 / 20 Ιουν. 1997 (ΦΕΚ Α΄127)  1997 Έγκριση της αριθ. 2412/30.5.1997 Πράξης του Διοικητή της Τράπεζας της Ελλάδος «Τροποποίηση της ΠΔ/ΤΕ 2062/10.4.92 περί απελευθέρωσης των όρων χορήγησης στεγαστικών δανείων προς δημοσίους υπαλλήλους, υπαλλήλους ΝΠΔΔ και λοιπών οργανισμών». Έχοντας υπόψη: α.Τις διατάξεις του άρθρ. 2 του Νόμ. 1046/1980 «Περί συμπληρώσεως διατάξεων της τραπεζικής νομοθεσίας» (ΦΕΚ 101/2.5.1980, τεύχος Α΄). β.Την αριθμ. 2412/30.5.1997 Πράξη του Διοικητή της Τράπεζας της Ελλάδος «Τροποποίηση της ΠΔ/ΤΕ 2062/10.4.92 περί απελευθέρωσης των όρων χορήγησης στεγαστικών δανείων προς δημοσίους υπαλλήλους, υπαλλήλους ΝΠΔΔ και λοιπών οργανισμών», η οποία διαβιβάσθηκε με το αριθμ. 341/30.5.1997 έγγραφο της Τράπεζας της Ελλάδος. γ.Την αριθμ. 19138/Β.12.6.1997 θετική εισήγηση του Υπουργού Οικονομίας, Εγκρίνει: Την αριθμ. 2412/30.5.1997 Πράξη του Διοικητή της Τράπεζας της Ελλάδος, η οποία έχει ως εξής: Σελ. 52,04(α) Τεύχος 1322 Σελ. 14 «ΤΡΑΠΕΖΑ ΤΗΣ ΕΛΛΑΔΟΣ Ο ΔΙΟΙΚΗΤΗΣ ΠΡΑΞΗ ΔΙΟΙΚΗΤΗ ΑΡΙΘΜ. 2412/30.5.1997 (Άρθρ. 1 του Νόμ. 1266/82) Τροποποίηση της ΠΔ/ΤΕ 2062/10.4.92 περί απελευθέρωσης των όρων χορήγησης στεγαστικών δανείων προς δημοσίους υπαλλήλους, υπαλλήλους ΝΠΔΔ και λοιπών οργανισμών. Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αφού έλαβε υπόψη: α)τις διατάξεις του άρθρ. 1 του Νόμ. 1266/82 Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις», β)το άρθρ. 2 του Νόμ. 1046/80 περί συμπληρώσεως διατάξεων της τραπεζικής νομοθεσίας, γ)την ως άνω ΠΔ/ΤΕ 2062/10.4.92. δ)το 13417/13455/21.4.97 (ΑΠ 17262)σχετικό έγγραφο του Υπουργείου Εθνικής Οικονομίας, αποφάσισε τα εξής: Οι διατάξεις της ΠΔ/ΤΕ 2062/10.4.92 επεκτείνονται και στα στεγαστικά δάνεια προς δημοσίους υπαλλήλους καθώς και υπαλλήλους Ν.Π.Δ.Δ. και λοιπών οργανισμών που είχαν συναφθεί από το Ταχυδρομικό Ταμιευτήριο και το Ταμείο Παρακαταθηκών και Δανείων μέχρι την ημερομηνία κοινοποίησής της. Η πράξη αυτή υπόκεινται στην έγκριση του Υπουργικού Συμβουλίου σύμφωνα με το άρθρ. 2 του Νόμ. 1046/80. Από τις διατάξεις της παρούσας Πράξης δεν προκαλείται δαπάνη σε βάρος του Κρατικού Προϋπολογισμού. Η πράξη αυτή να δημοσιευθεί στην Εφημερίδα της Κυβερνήσεως (Τεύχος Α΄) Ο Διοικητής ΛΟΥΚΑΣ ΠΑΠΑΔΗΜΟΣ» 39.Β.γ.13 Χορήγηση δανείων από Τ.Π. και Δανείων 